**PROJEKTNI ZADATAK**

**1. Uvod**

Škola za primijenjenu umjetnost u Rijeci započela je svoje djelovanje 1992. godine kao Odjel za likovnu umjetnost i dizajn pri Trgovačkoj i tekstilnoj školi u Rijeci. Do preseljenja na sadašnju lokaciju, na adresi Šetalište XIII. divizije 75, dolazi 1994. godine, a do osamostaljivanja 1.siječnja 2000. godine. Učenici se obrazuju za četiri zanimanja: aranžersko-scenografski dizajner, grafički dizajner, industrijski dizajner i kiparski dizajner. Za određeno usmjerenje učenici se opredjeljuju na početku druge godine školovanja.

|  |
| --- |
| **Pregled razvoja Odjela za likovnu umjetnost i dizajn** |
| Odjel za likovnu umjetnost i dizajn osnovan je pri Trgovačkoj i tekstilnoj školi u Rijeci 1992. godine. Do inicjative za osnivanje Odjela došlo se detaljnom analizom postojećeg stanja u školstvu, kulturi i privredi grada Rijeke i Primorsko-goranske županije.  Glavni su nositelji, promotori i realizatori ideje osnivanja Odjela, koji bi, kad se za to ispune uvijeti, prerastao u školu za likovnu umjetnost i dizajn, bili entuzijasti - ravnateljica Trgovačke i tekstilne škole u Rijeci gospođa Marija Maćešić, zamjenik županijskog pročelnika za školstvo gospodin Slobodan Hlača, te prosvjetna savjetnica za likovnu kulturu i likovnu umjetnost Zavoda za školstvo, referade Rijeka, gospođa Laura Herceg.  **Temeljni argumenti za osnivanje Odjela su:**    -veliki interes mladih za obrazovanje u području likovne kulture ustanovljen anketama koje su provedene među učenicima osmogodišnjih     škola na području grada i županije;   -prisutstvo Odsjeka za likovnu kulturu pri Pedagoškom fakultetu u Rijeci koji obrazuje likovne pedagoge i likovne umjetnike u sedmom stupnju, a u čijem je školovanju nastajao diskontinuitet odsustvom obrazovanja na četvrtom stupnju;   -postojanje kvalitetnog i stručnog kadra za sva likovna područja: slikara, kipara, grafičara, tehnologa, arhiteakta, povjesničara umjetnosti, profesora likovne kulture, obrazovanih na navedenom Odsjeku Pedagoškog fakulteta u Rijeci ili drugim fakultetima u zemlji i inozemstvu;    -postojanje brojnih kulturnih institucija kao što su Povijesni muzej, Muzej grada Rijeke, Moderna galerija, HNK Ivana pl. Zajca, Zavod za zaštitu spomenika, HDLU itd., koji pridonose kvalitetnoj afirmaciji kulturno-povijesnih vrijednosti grada i regije i uz čiji bi se rad Odjel vezao i uz čiji bi se rad učenici uključivali;  -značajni privredni potencijali Rijeke i Primorsko-goranske županije čiji proizvodi i usluge, ma koliko bili funkcionalni i kvalitetni, da bi se uspiješnije realizirali na domaćem, a naročito na svjetskom tržištu, moraju biti adekvatno dizajnirani. Odlukom Ministarstva prosvjete i kulture, Odjel je započeo s radom školske godine 1992./93, u prostorijama Trgovačke i tekstilno škole u Rijeci, Stane Vončine 1, a upisujući učenike u prvi razred verificiranog programa aranžersko-scenografski dizajner. Već su prvi upisi potvrdili veliki interes za program ovog Odjela jer je za 30 mjesta kandidiralo i razredbenom ispitu pristupilo preko 90 kandidata. Tijekom travnja prve nastavne godine zatražena je, i od Ministarstva dobivena, verifikacija još jednog programa iz područja likovne umjetnosti za zanimanje - kiparski dizajner. To je omogućilo da se učenici po završetku prvog razreda opredjeljuju u skladu sa svojim interesima i iskaznim predispozicijama, za nastavak školovanja u dva smjera: aranžersko-scenografski dizajner i kiparski dizajner.Nakon tri godine rada u prostorima Trgovačke i tekstilne škole, prostorne poteškoće unutar škole-matice, razumjevanjem Grada i Županije te ravnateljice Učeničkog doma Sušak, gospođe Edite Stilin, 1995. godine rješava se preseljenje Odjela na novu adresu - Šetalište XIII. divizije 75. U malom, ali toplom i bajkovitom ambijentu nekadašnje vile obitelji Polić, koja je dala nekoliko značajnih hrvatskih umjetnika, *stanari pjesnikove kuće*, kako je profesor Boris Toman maštovito nazvao učenike i djelatnike Odjela, nastavljaju svoje djelovanje do danas. Kako su se tijekom rada Odjela potvrdile gotovo sve polazne pretpostavke utemeljene prilikom njegova osnivanja, temeljem Elaborata o društveno-ekonomskoj opravdanosti 1994. godine, pokrenut je postupak osamostaljenja škole za likovnu umjetnost i dizajn. Veliki interes za upis u programe potvrđuje se i nadalje, te razredbenom ispitu pristupa dvostruko do četverostruko veći broj kandidata od raspoloživih upisnih mjesta.Najviše se kandidata konkuriralo za upis u prvi razred školske godine 1993./94. čak 120 ili četverostruko više od upisnih mogućnosti. Školske godine 1999./2000. za 60 upisnih mjesta prijavljeno je bilo 105 kandidata. Velik broj učenika Odjela nakon mature uspješno nastavlja školovanje na Odsjeku za likovnu kulturu pri Pedagoškom fakultetu u Rijeci, danas Filozofskom fakultetu, na likovnim akademijama i studiju dizajna u zemlji i inozemstvu ili drugim studijima. Nastavu strukovnih sadržaja vode kadrovi iz ovog grada i regije školovani na likovnim akademijama u zemlji i inozemstvu, uz dominaciju kadrova proizašlih upravo iz riječkog likovnog studija. Uz stručnost i savjesnost u radu nastavnički kadar obilježava mladost, veliki entuzijazam i spremnost na stalno stručno usavršavanje, zajedništvo i snažan kolektivni duh. Tom (duhu poticanja rada i zajedništva) jednako doprinose i profesori Trgovačke i tekstilne škole koji na Odjelu izvode nastavu iz opće obrazovnih programa. Radom Odjela rukovode voditelj dislocirane jedinice profesor Damir Šegota, koji je na toj funkciji zamjenio prethodnu, vrlo uspješnu i zaslužnu voditeljicu profesoricu Jasnu Buketu, no presudna je u organizaciji rada Odjela, uloga ravnateljice Trgovačke i tekstilne škole gospođe Marije Mačešić, te organizatora nastave profesora Danila Zupca koji, uz ostale djelatnike stručnih službi škole, pomažu voditelju. Suradnja Odjela s kulturnim institucijama u gradu je uspiješna i u stalnom razvoju. Uz organizirane posjete svim značajnim likovima manifestacijama, učenici obavljaju praksu u kazališnim radionicama, dekoriraju i aranžiraju prostore škola, domova i vrtića, te izlažu svoje radove u izložbenim prostorima u Rijeci i drugim gradovima. Gradski i županijski odjel prosvjete i kulture u granicama mogućnosti financijski podupiru izlagačke aktivnosti Odjela. Od polaznih pretpostavki osnivanja Odjela najslabije je realizirana suradnja s privredom. Budući je riječka privreda ratnih i poratnih godina u velikoj mjeri posustala, skromno je i uključivanje u dizajniranje proizvoda i usluga. Zadovoljavajuća je jedino aktivnost aranžiranja izloga prodavaonica, te organizacija prakse učenika u aranžerskim službama trgovinskih poduzeća. Presudan korak na putu osamostaljenja Odjela ostvaren je školske godine 1998./99. kada je donijeta odluka o upisu dva prva razreda i zatražena, te od strane Ministarstva i dobivena, verifikacija još dva stručna programa - grafički dizajner i industrijski dizajner. Time je ispunjena i posljednja nužna pretpostavka prerastanja odjela u samostalnu školu. Činjenice da Odjel ima prostor djelovanja, opremu, kadrove, te četiri verificirana programa i da uživa podršku nadležnih gradskih i županijskih struktura, dovode konačno u jesen 1999. godine do rješenja Ministarstva prosvjete kojim se odobrava osamostaljenje Škole za primijenjenu umjetnost. |

**2. Tema i cilj natječaja**

Cilj natječaja je postići prepoznatljiv, originalan, komunikativan i suvremen vizualni identitet kao temelj sustavne vizualne komunikacije Škole za primijenjenu umjetnost u Rijeci prema korisnicima, partnerima i javnosti.

Novi vizualni identitet Škole za primijenjenu umjetnost u Rijeci zamišljen je kao važan segment kontinuirane komunikacije Škole sa svim dionicima odgojno-obrazovnog i javnog života u gradu Rijeci i regiji, ali i u nacionalnim i međunarodnim relacijama. Cilj je vizualnog identiteta Školu prikazati kao uspješnu ustanovu s već značajnim radnim vijekom, ali i kao inovativni prostor suradnje različitih aktera, čiji interdisciplinarni pristup i kreativna sinergija pridonose razvoju odgojno-obrazovne, akademske i lokalne zajednice grada Rijeke u europskom kontekstu.

 Škola za primijenjenu umjetnost u Rijeci potražuje prijedlog vizualnog identiteta koji će dugoročno pozicionirati Školu kao jedinstveni spoj tradicije i inovativnog pristupa u radu i komunikaciji.

Cilj vizualnog identitet ujedno je i afirmirati, unaprijediti i popularizirati Školu u zajednički europski kulturni prostor i društvo.

**3. Sadržaj natječajnog rada**

Natječajni rad treba sadržavati prezentaciju idejnog rješenja vizualnog identiteta Škole.

Uz vizualnu prezentaciju obavezno je kratko tekstualno obrazloženje predloženog koncepta.

 **4. Prezentacija natječajnog rada**

Treba obuhvatiti sljedeće prikaze:

Idejni projekt vizualnog identiteta

- prikaz karakterističnih odnosa elemenata vizualnog identiteta, to jest znak, logotip i slogan u međusobnim karakterističnim odnosima prema izboru autora

- boja i tipografija

Buduća prezentacija osnovnih elemenata vizualnog identiteta natječajnih radova prezentirat će nekoliko praktičnih primjena koje oblikuje odjel GRAFIČKOG DIZAJNA, a to je sljedeće:

1. Mapu 2. Posjetnicu 3. Memorandum A4 i zahvalnicu A4 4. Facebook cover i profilnu sliku 5. Dizajn aplikacija na promotivne materijale (blokovi, kemijske, majice itd.) 6. Roll up stalak…

**5. Oblici pojavljivanja**

Oblikuje odjel GRAFIČKOG DIZAJNA.

**6. Dodatni izvori informacija**

Više informacija o Školi i njezinim aktivnostima možete pronaći na web adresi [www.spur.hr](http://www.spur.hr)